De Graf Rudolf de II. vo Habsburg het d Siidlig zunere befeschtigte  Stadt usbaue loh. Uf de Südsitte vom Rhy het mer uf ere höche Fälskupple e Burg bauet, wells dört gnue Platz gha hät. Usserdem isch hier de Rhy nur 12 Meter breit gsy und het hier e Differänz vo zäh meter überwunde. So het mer e Brugg bauet wo die zwei Stadthälftine mitenand verbunde het. De Stromschnelle het mer hier Laufe gseit und die hend johrundertelang e schwiirigs Hindernis für d Flussschiffaht bildet. So het e bsondrige Bruefsschtand, d Landchnächt, gluegt, dass d Schiff sicher über die Laufene  inecho sy. D Schiff het mer deför entlade, bevor mer sy dür d Stromschnelle gstüüret hät. Undedraa het mer de d Ware, wo mit emene Chare transportiert worde sy, wieder chönne iilade.